CELEX: 22021D0186
Language: da
Date: 2018-07-06 00:00:00
Title: Det Blandede EØS-udvalgs afgørelse nr. 124/2018 af 6. juli 2018 om ændring af bilag I (Dyre- og plantesundhed) til EØS-aftalen [2021/186]

25.2.2021   
               
               
                  DA
               
               
                  Den Europæiske Unions Tidende
               
               
                  L 67/3
               
            
         DET BLANDEDE EØS-UDVALGS AFGØRELSE
         Nr. 124/2018
         af 6. juli 2018
         om ændring af bilag I (Dyre- og plantesundhed) til EØS-aftalen [2021/186]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens gennemførelsesafgørelse (EU) 2018/136 af 25. januar 2018 om udpegning af EU-referencelaboratoriet for mund- og klovesyge og om ændring af bilag II til Rådets direktiv 92/119/EØF for så vidt angår EU-referencelaboratoriet for smitsomt blæreudslæt hos svin (1) skal indarbejdes i EØS-aftalen.
                  
               
                     (2)
                  
                  
                     Gennemførelsesafgørelse (EU) 2018/136 ophæver med virkning fra 1. januar 2019 Kommissionens gennemførelsesafgørelse 2012/767/EU (2), som er indarbejdet i EØS-aftalen, og som derfor skal udgå af EØS-aftalen med virkning fra 1. januar 2019.
                  
               
                     (3)
                  
                  
                     Denne afgørelse vedrører lovgivning om levende dyr, bortset fra fisk og akvakulturdyr, samt animalske produkter som æg, embryoner og sæd. Lovgivning herom gælder ikke for Island, jf. punkt 2 i indledningen til kapitel I i bilag I til EØS-aftalen. Denne afgørelse skal derfor ikke gælde for Island.
                  
               
                     (4)
                  
                  
                     Denne afgørelse vedrører lovgivning om dyresundhed. Lovgivning om dyresundhed gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter også omfatter Liechtenstein, jf. de sektorspecifikke tilpasninger i bilag I til EØS-aftalen. Denne afgørelse skal derfor ikke gælde for Liechtenstein.
                  
               
                     (5)
                  
                  
                     Bilag I til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            I kapitel I i bilag I til EØS-aftalen foretages følgende ændringer:
            
                        1)
                     
                     
                        Følgende led tilføjes i punkt 9 (Rådets direktiv 92/119/EØF) i del 3.1:
                        
                                    »—
                                 
                                 
                                    
                                       32018 D 0136: Kommissionens gennemførelsesafgørelse (EU) 2018/136 af 25. januar 2018 (EUT L 24 af 27.1.2018, s. 3).«
                                 
                              
                  
                        2)
                     
                     
                        Følgende punkt indsættes efter punkt 47 (Kommissionens forordning (EU) nr. 415/2013) i del 3.2:
                        
                                    »48.
                                 
                                 
                                    
                                       32018 D 0136: Kommissionens gennemførelsesafgørelse (EU) 2018/136 af 25. januar 2018 om udpegning af EU-referencelaboratoriet for mund- og klovesyge og om ændring af bilag II til Rådets direktiv 92/119/EØF for så vidt angår EU-referencelaboratoriet for smitsomt blæreudslæt hos svin (EUT L 24 af 27.1.2018, s. 3).
                                    Denne retsakt gælder ikke for Island.«
                                 
                              
                  
                        3)
                     
                     
                        Teksten i punkt 35 (Kommissionens gennemførelsesafgørelse 2012/767/EU) i del 3.2 udgår med virkning fra den 1. januar 2019.
                     
                  
         
            Artikel 2
            Den norske udgave af gennemførelsesafgørelse (EU) 2018/136, der offentliggøres i Den Europæiske Unions Tidendes EØS-tillæg, er autentisk.
         
         
            Artikel 3
            Denne afgørelse træder i kraft den 7. juli 2018, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 6. juli 2018.
            
               
                  På Det Blandede EØS-Udvalgs vegne
               
               Oda Helen SLETNES
               
                  Formand
               
            
         
         
            (1)  EUT L 24 af 27.1.2018, s. 3.
         
            (2)  EUT L 337 af 11.12.2012, s. 54.
         
            (*1)  Ingen forfatningsmæssige krav angivet.